CELEX: 32019R0674
Language: hu
Date: 2019-04-29 00:00:00
Title: A Bizottság (EU) 2019/674 rendelete (2019. április 29.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet III. mellékletének módosításáról

30.4.2019   
               
               
                  HU
               
               
                  Az Európai Unió Hivatalos Lapja
               
               
                  L 114/7
               
            
         A BIZOTTSÁG (EU) 2019/674 RENDELETE
         (2019. április 29.)
         a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet III. mellékletének módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EGK tanácsi rendelet hatályon kívül helyezéséről szóló, 2008. január 15-i 110/2008/EK európai parlamenti és a tanácsi rendeletre (1) és különösen annak 20. cikke (3) bekezdésére,
         mivel:
         
                     (1)
                  
                  
                     A tagállamok a szeszes italok 330 bevett földrajzi árujelzője közül 243-ra vonatkozóan nyújtottak be műszaki dokumentációt a 110/2008/EK rendelet 20. cikke (1) bekezdésének megfelelően.
                  
               
                     (2)
                  
                  
                     A Bizottság a 716/2013/EU bizottsági végrehajtási rendelet (2) 9. cikkének (1) bekezdésével összhangban elvégezte a műszaki dokumentációk értékelését a 110/2008/EK rendelet 15. cikkének (1) bekezdésében meghatározott követelmények alapján, és megjelölte azt a határidőt, ameddig az érintett tagállam módosíthatja vagy visszavonhatja a műszaki dokumentációt.
                  
               
                     (3)
                  
                  
                     A „Königsberger Bärenfang”, a „Grappa di Marsala”, a „Kirsch Veneto”/„Kirschwasser Veneto” és a „Sliwovitz del Veneto” műszaki dokumentációját Németország, illetve Olaszország visszavonta.
                  
               
                     (4)
                  
                  
                     A 716/2013/EU végrehajtási rendelet 9. cikkének (2) bekezdése értelmében amennyiben egy bevett földrajzi árujelző 110/2008/EK rendelet 20. cikkének (1) bekezdése szerinti műszaki dokumentációjában feltárt hiányosságokat a tagállam a Bizottság által meghatározott határidőn belül nem orvosolja, a műszaki dokumentációt be nem nyújtottnak kell tekinteni.
                  
               
                     (5)
                  
                  
                     A „Karlovarská Hořká”, a „Polish Cherry”, az „Orehovec”, a „Janeževec” és a „Slovenska travarica” műszaki dokumentációjában feltárt hiányosságokat az érintett tagállamok nem orvosolták.
                  
               
                     (6)
                  
                  
                     Ezért a „Karlovarská Hořká”, a „Königsberger Bärenfang”, a „Grappa di Marsala”, a „Kirsch Veneto”/„Kirschwasser Veneto”, a „Sliwovitz del Veneto”, a „Polish Cherry”, az „Orehovec”, a „Janeževec” és a „Slovenska travarica” bevett földrajzi árujelzőket törölni kell a 110/2008/EK rendelet III. mellékletéből.
                  
               
                     (7)
                  
                  
                     A 110/2008/EK rendelet III. mellékletét ennek megfelelően módosítani kell.
                  
               
                     (8)
                  
                  
                     Az e rendeletben előírt intézkedések összhangban vannak a szeszes italokkal foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            A 110/2008/EK rendelet III. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. április 29-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 39., 2008.2.13., 16. o.
         
         
            (2)  A Bizottság 716/2013/EU végrehajtási rendelete (2013. július 25.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról szóló 110/2008/EK európai parlamenti és tanácsi rendelet alkalmazási szabályainak megállapításáról (HL L 201., 2013.7.26., 21. o.).
      
      
         
            MELLÉKLET
            A 110/2008/EK rendelet III. melléklete a következőképpen módosul:
            
                        1.
                     
                     
                        a 6. termékkategóriában (Törkölypárlat) a következő sort:
                        
                                     
                                 
                                 
                                    „Grappa di Marsala
                                    
                                 
                                 
                                    Olaszország”
                                 
                              el kell hagyni;
                     
                  
                        2.
                     
                     
                        a 9. termékkategóriában (Gyümölcspárlat) a következő sort:
                        
                                     
                                 
                                 
                                    „Sliwovitz del Veneto
                                    
                                    
                                       Kirsch Veneto/Kirschwasser Veneto
                                    
                                 
                                 
                                    Olaszország
                                    Olaszország”
                                 
                              el kell hagyni;
                     
                  
                        3.
                     
                     
                        a 25. termékkategóriában (Ánizsízesítésű szeszes italok) a következő sort:
                        
                                     
                                 
                                 
                                    „Janeževec
                                    
                                 
                                 
                                    Szlovénia”
                                 
                              el kell hagyni;
                     
                  
                        4.
                     
                     
                        a 30. termékkategóriában (Keserű ízű szeszes italok/bitter) a következő sort:
                        
                                     
                                 
                                 
                                    „Slovenska travarica
                                    
                                 
                                 
                                    Szlovénia”
                                 
                              el kell hagyni;
                     
                  
                        5.
                     
                     
                        a 32. termékkategóriában (Likőr) a következő sort:
                        
                                     
                                 
                                 
                                    „Polish Cherry
                                    
                                    
                                       Karlovarská Hořká
                                    
                                 
                                 
                                    Lengyelország
                                    Cseh Köztársaság”
                                 
                              el kell hagyni;
                     
                  
                        6.
                     
                     
                        a 40. termékkategóriában (Nocino) a következő sort:
                        
                                     
                                 
                                 
                                    „Orehovec
                                    
                                 
                                 
                                    Szlovénia”
                                 
                              el kell hagyni;
                     
                  
                        7.
                     
                     
                        a „Más szeszes ital” termékkategóriában a következő sort:
                        
                                     
                                 
                                 
                                    „Königsberger Bärenfang
                                    
                                 
                                 
                                    Németország”
                                 
                              el kell hagyni.